अभी हमारे साथी से बात हो रही थी। हम लोगों के चाहे जितने भी साथी हों, जनमानस में जो भी मानव है, यदि थोड़ी बहुत तकलीफ भी हमें होती है तो हम लोग कहते हैं - हे राम। यहां तक कि गांधी जी को जब गोली लगी तो वह हे राम कहकर मरे थे। अभी हमारे साथी बैठे हुए थे, वह चित्रकूट,बांदा से चुनकर आते हैं। रामगमन पथ, जो अयोध्या से चलकर इलाहाबाद होते हुए चित्रकूट जाता है। उसके लिए भारतीय जनता पार्टी की सरकार ने एक योजना बनाई थी और रामगमन पथ रोड को बनाने की बात कही थी। लेकिन आज तक उस पर मूर्त रूप में कुछ नहीं हो पाया है। जबकि चित्रकूट, इलाहाबाद, कौशाम्बी, जहां से मैं चुनकर आता हूं, भगवान रामचंद्र जी को जब 14 वर्ष का वनवास हुआ था, तब वह इसी रास्ते से होकर गए थे। इलाहाबाद में जब वह गंगा पार कर रहे थे तो वहां श्रिगवेरपुर एक जगह है, जहां केवट ने उन्हें नाव से गंगा पार कराई थी और जहां नाव से गंगा पार कराई थी, वह भी हमारे क्षेत्र का बार्डर है और जिस क्षेत्र में उतरकर गये, वहां भी कौशाम्बी जनपद में यमुना नदी है, वहां से चित्रकूट आता है, जहां तुलसीदास जी का एक स्लोगन है - “ चित्रकूट के घाट पर भई संतन की भीड़, तुलसीदास चंदन घिसे तिलक देत रघुवीर।” लेकिन हमने आज तक उनके लिए कुछ नहीं किया। किसी को कोई भी तकलीफ होती है, यदि आदमी मरता है तो हे राम कहकर मरता है। मर्यादा पुरुषोत्तम राम एक आदर्श पुरुष थे। उन्होंने एक आदर्श प्रस्तुत किया था, लेकिन उनके लिए हम कुछ नहीं कर पाये हैं।